Fra tirsdag 13. april må mindre indkøbscentre igen holde åbent for kunder. De store metalgitre er rullet op, og personalet er mere end klar, fortæller Katrine Jensen fra Deichmann i Kenney Arkaden. Hun er butiksleder hos Deichmann i City Syd, men hjælper i øjeblikket hos kollegerne i Kennedy Arkaden. Deichmann er en af de butikker, der har haft åbent for salg ad bagdøren, men det er noget helt andet, når kunderne ser den åbne hovedindgang i selve Kennedy Arkaden, fortæller Katrine Jensen. I Kennedy Arkaden har dagligvarebutikken Meny haft åbent hele tiden, men det kommer til at gøre en klar forskel, at centrets øvrige butikker igen har åbnet dørene for kunder, fortæller købmand Michael Andersen. Store centre som City Syd i Skalborg og Metropol er fortsat ramt at corona-nedlukningen.

Referat:
Nu kan mindre indkøbscentre igen åbne efter den lange corona-nedlukning, og det skaber glæde i midten af Aalborg